CELEX: 62015TN0451
Language: hr
Date: 2015-08-05 00:00:00
Title: Predmet T-451/15: Tužba podnesena 5. kolovoza 2015. – AlzChem protiv Komisije

28.9.2015   
            
            
               HR
            
            
               Službeni list Europske unije
            
            
               C 320/45
            
         Tužba podnesena 5. kolovoza 2015. – AlzChem protiv Komisije
   (Predmet T-451/15)
   (2015/C 320/63)
   Jezik postupka: engleski
   
      Stranke
   
   
      Tužitelj: AlzChem AG (Trostberg, Njemačka) (zastupnik: A. Borsos, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi tužbu dopuštenom i osnovanom;
            
         
               —
            
            
               poništi Odluku Europske Komisije Ares (2015) 2176662 od 26. svibnja 2015., donesenu u skladu s člankom 4. Pravila za primjenu Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije, kao odgovor na zahtjev br. GESTDEM 2015/1640; i
            
         
               —
            
            
               naloži Komisiji snošenje troškova tužitelja.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na pogrešci koja se tiče prava i očitoj pogrešci u ocjeni glede primjene opće presumpcije koja se odnosi na iznimku radi zaštite svrhe Unijine istrage. Tužitelj ističe sljedeće pogreške:
               
                           —
                        
                        
                           Komisijina pogreška koja se tiče prava glede primjene općih izuzeća;
                        
                     
                           —
                        
                        
                           Komisijina pogreška koja se tiče prava glede zaštite svrhe istrage;
                        
                     
                           —
                        
                        
                           Komisijina pogreška koja se tiče prava i očita pogreška u ocjeni glede ocjene prevladavajućeg javnog interesa za osiguranje učinkovitog pravnog lijeka (članak 47. Povelje Europske unije o temeljnim pravima);
                        
                     
                           —
                        
                        
                           Komisijina pogreška koja se tiče prava glede primjene temeljnog prava pristupa dokumentima (članak 42. Povelje Europske unije o temeljnim pravima).
                        
                     
         
               2.
            
            
               Drugi tužbeni razlog, koji se temelji na pogrešci koja se tiče prava i očitoj pogrešci u ocjeni glede primjene izuzeća radi zaštite komercijalnih interesa.
            
         
               3.
            
            
               Treći tužbeni razlog, koji se temelji na povredi obveze obrazlaganja odbijanja pristupa nepovjerljivoj verziji ili uvidu u dokumente na licu mjesta.